24.1 Els òrgans administratius competents per a la iniciació, instrucció i resolució dels expedients sancionadors incoats per la comissió d'infraccions tipificades a l'article anterior hauran de seguir el procediment establert per la normativa vigent en matèria de procediment administratiu sancionador, amb les particularitats establertes pel reglament específic d'aquesta Llei.
24.2 Les infraccions lleus poden ser sancionades amb multa per una quantia equivalent a l'import del salari mínim interprofessional corresponent a un període de temps comprès entre un dia i 4 mesos.
24.3 Per la comissió d'infraccions greus es poden imposar una o més de les sancions següents:
a) Multa per una quantia equivalent a l'import del salari mínim interprofessional corresponent a un període de temps comprès entre 4 mesos i un dia i 8 mesos.
b) Inhabilitació temporal per un període fins a 5 anys del director o del responsable del servei.
c) Proscripció del finançament públic per un màxim de dos anys.
d) Tancament temporal, total o parcial, de l'establiment o suspensió temporal, total o parcial, de la prestació de serveis o de la realització d'activitats, per un període màxim d'un mes.
24.4 Per la comissió d'infraccions molt greus es poden imposar una o més de les sancions següents:
a) Multa per una quantia equivalent a l'import del salari mínim interprofessional corresponent al període de temps comprès entre 8 mesos i un dia i un any.
b) Inhabilitació definitiva o temporal per un període superior a 5 anys i no superior a 10 anys, del director o del responsable del servei.
c) Proscripció de finançament públic per un període superior als 2 anys i inferior als 5 anys.
d) Tancament temporal, total o parcial, de l'establiment o suspensió temporal, total o parcial, de prestació de serveis o de realització d'activitats per un període superior a un mes i no superior a 5 anys.
24.5 Per a la concreció de les sancions que sigui procedent imposar i, si escau, per a la graduació de la quantia de les multes i de la duració de les sancions temporals, les autoritats competents hauran de guardar la deguda adequació entre la gravetat del fet constitutiu de la infracció i la sanció o les sancions aplicades, considerant especialment els criteris següents:
b) Els perjudicis físics, morals i materials causats i la situació de risc creada o mantinguda per a persones o béns.
e) El compliment espontani de les normes infringides per part de l'infractor per iniciativa pròpia, en qualsevol moment dels procés administratiu sancionador, si encara no ha estat dictada resolució.
24.6 Quan el benefici econòmic que resulti d'una infracció tipificada en aquesta Llei sigui superior a la sanció pecuniària que correspongui, aquesta podrà incrementar-se en la quantia equivalent al benefici obtingut.
En el cas que la infracció comesa derivi de l'incompliment de la normativa vigent en matèria de preus, la resolució sancionadora podrà incloure un pronunciament sobre l'exigència d'una indemnització per als usuaris en una quantia equivalent a l'import de les quanties indegudament percebudes.
24.7 L'objectiu de la sanció ha de ser la correcció de les distorsions i els perjudicis causats.
24.1 Les infraccions poden ésser corregides per l'òrgan competent del Govern de la Generalitat, seguint el procediment establert per la Llei de Procediment Administratiu i pel reglament específic d'aquesta Llei, amb una sanció que comprengui una o diverses de les mesures següents:
a) Multa per una quantia equivalent a l'import del salari mínim interprofessional corresponent a un període de temps comprès entre un dia i un any.
b) Inhabilitació temporal o definitiva, si s'escau, del director o del responsable de l'entitat, el servei o l'establiment.
c) Proscripció de finançament públic per un període comprès entre un any i cinc anys.
24.2 Per a imposar aquestes sancions, s'han de ponderar els perjudicis físics, morals i materials causats i els riscs generats, i també el grau de culpabilitat i la intencionalitat de l'agent, i s'han de sospesar també la qualitat i les necessitats dels serveis prestats i l'interès social de l'establiment o entitat.
24.3 L'objectiu de la sanció ha d'ésser corregir les distorsions i els perjudicis causats.